Fimmti þátturinn af Hljóðbrot , hljóðtímariti og tilraunar hlaðvarpi Blindrafélagsins er komið út . Þættinum stjórnar Baldur Snær Sigurðsson . Útsetningu annaðist Þorkell Jóhann Steindal . Í þessari jóla útgáfu af Hljóðbroti er ýmislegt að finna . Sigþór U. Hallfreðsson , sendir okkur jólakveðju og hugvekju og við heyrum jólakveðjur frá framkvæmdarstjóra félagsins og öðrum félagsmönnum . Þorkell kíkti á jólaskemmtunina sem var haldin 30. nóvember síðastliðnum . Keli segir okkur einnig frá samstarfi sínu við leiðsöguhundinn Gaur , en þeir héldu upp á eins árs starfsafmæli nú fyrir stuttu . Ég ræði við Steinunni Sævarsdóttur , félagsráðgjafa hjá Miðstöðinni , en hún er starfsmaður mánaðarins að þessu sinni . Gísli Helgason sendir jólakveðju og smá hljóðbrot úr ferðalagi sem hann og Herdís Hallvarðsdóttir fóru í til Ísrael fyrr á þessu ári .